H O T Ă R Â R E

**privind alocarea unor sume din fondul de rezervă**

**al bugetului local al Judeţului Cluj în anul 2022**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 182 din 19.09.2022 privind alocarea unor sume din fondul de rezervă al bugetului local al Judeţului Cluj în anul 2022, propus de Preşedintele Consiliului Judeţean Cluj, domnul Alin Tișe, care este însoţit de Referatul de aprobare nr. 37.380/16.09.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 37.381/16.09.2022 şi de Avizul cu nr. 37.380 din 22.09.2022 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* adresa Primarului Comunei Borșa nr. 4.473/06.09.2022, înregistrată la Consiliul Județean Cluj sub nr. 35.838/ 06.09.2022;
* adresa Primarului Comunei Cășeiu nr. 7.040/02.09.2022 , înregistrată la Consiliul Județean Cluj sub nr. 35.377/ 02.09.2022;
* adresa Primarului Comunei Sânmărtin nr. 1.799/14.09.2022, înregistrată la Consiliul Județean Cluj sub nr. 37.082/14.09.2022;
* adresa Primarului Comunei Mica nr. 4.733/13.09.2022, înregistrată la Consiliul Județean Cluj sub nr. 37.100/14.09.2022;
* adresa Primarului Comunei Panticeu nr. 5.132/12.09.2022, înregistrată la Consiliul Județean Cluj sub nr. 36.882/13.09.2022;
* adresa Primarului Comunei Tritenii de Jos nr. 6.907/14.09.2022, înregistrată la Consiliul Județean Cluj sub nr. 37.137/ 14.09.2022;
* adresa Primarului Comunei Suatu nr. 3779/19.09.2022, înregistrată la Consiliul Județean Cluj cu nr. 37.768/20.09.2022;

Luând în considerare dispozițiile art. 123 - 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) și alin. (3) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 36 alin. (1) din Legea privind finanţele publice locale nr. 273/2006, cu modificările şi completările ulterioare;
* Hotărârii Consiliului Județean Cluj nr. 21/2022 privind aprobarea bugetului general propriu al Județului Cluj pe anul 2022;

În temeiul competențelor stabilite prin art. 182 alin. (1) și art. 196 alin.(1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare*;*

 **hotărăşte:**

**Art. 1.** Se aprobă alocarea sumei de 17,6 mii lei din fondul de rezervă al bugetului local al Judeţului Cluj în anul 2022 pentru Comuna Borșa în vederea eliminării efectelor produse de calamităţile naturale, respectiv pentru finanțarea lucrărilor de reparații la acoperișul Grădiniței din localitatea Borșa.

**Art. 2.** Se aprobă alocarea sumei de 70 mii lei din fondul de rezervă al bugetului local al Judeţului Cluj în anul 2022 pentru Comuna Cășeiu în vederea eliminării efectelor produse de calamităţile naturale, respectiv pentru finanțarea lucrărilor de reparații la Grădinița din localitatea Sălătruc și la Școala din localitatea Cășeiu.

**Art. 3.** Se aprobă alocarea sumei de 110 mii lei din fondul de rezervă al bugetului local al Judeţului Cluj în anul 2022 pentru Comuna Sânmărtin în vederea eliminării situației de extremă dificultate, respectiv pentru finanțarea achiziției unei centrale termice la Școala din localitatea Cutca.

**Art. 4.** Se aprobă alocarea sumei de 130 mii lei din fondul de rezervă al bugetului local al Judeţului Cluj în anul 2022 pentru Comuna Mica în vederea eliminării situației de extremă dificultate, respectiv pentru finanțarea achiziției unei centrale noi la Școala din localitatea Sânmărghita.

**Art. 5.** Se aprobă alocarea sumei de 160 mii lei din fondul de rezervă al bugetului local al Judeţului Cluj în anul 2022 pentru Comuna Panticeu în vederea eliminării situației de extremă dificultate, respectiv pentru finanțarea achiziției unei centrale noi la Școala din Panticeu.

**Art. 6.** Se aprobă alocarea sumei de 250 mii lei din fondul de rezervă al bugetului local al Judeţului Cluj în anul 2022 pentru Comuna Tritenii de Jos în vederea eliminării situației de extremă dificultate, respectiv pentru finanțarea achiziției unui microbuz la Școala din localitatea Tritenii de Jos.

**Art. 7**. Se aprobă alocarea sumei de 55 mii lei din fondul de rezervă al bugetului local al Judeţului Cluj în anul 2022 pentru Comuna Suatu în vederea eliminării situației de extremă dificultate, respectiv pentru finanțarea lucrărilor de reparații la acoperișul Școlii Gimnaziale Suatu.

**Art. 8.** Până la data de 15 decembrie 2022 comunele nominalizate la art. 1 - 7 vor prezenta un raport de justificare a utilizării fondurilor alocate potrivit prevederilor prezentei hotărâri.

**Art. 9. (1)** Fondurile alocate conform prevederilor prezentei hotărâri vor fi utilizate numai în scopul pentru care au fost acordate.

**(2)** În cazul neutilizării fondurilor alocate conform prevederilor prezentei hotărâri până la data de 15 decembrie 2022, sumele repartizate se vor restitui către bugetul Județului Cluj până cel târziu la data de 20 decembrie 2022.

**Art. 10.** Prezenta hotărâre se comunică Direcţiei Generale Buget-Finanţe, Resurse Umane; Comunei Borșa; Comunei Cășeiu; Comunei Sânmărtin; Comunei Mica; Comunei Panticeu; Comunei Tritenii de Jos; Comunei Suatu, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet „www.cjcluj.ro"

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 171 din 29 septembrie 2022**

*Prezenta hotărâre a fost adoptată cu 30 voturi “pentru”, fiind astfel respectate prevederile legale privind majoritatea de voturi necesară.*